Document ID: /roh_data/filtered/Billingualer_Corpus_interleaved-de-rm.jsonl.gz/670

This is a text translated from German to Rumantsch Grischun.
Stiftung "In the Spirit of Davos" heute gegründet

"In the Spirit of Davos" wurde heute in Davos gegründet. Die Stiftung, die vom Bund, dem Kanton Graubünden und der Landschaft Davos Gemeinde getragen wird, hat ein Stiftungskapital von 300 000 Franken und will den offenen Dialog über globale Themen fördern.

Die heute von Regierungspräsident Claudio Lardi, Hans Peter Michel, Statthalter Landschaft Davos Gemeinde, und David Syz, Staatssekretär für Wirtschaft (seco), im Davoser Rathaus ins Leben gerufene Stiftung "In the Spirit of Davos" will eine Plattform für einen offenen und konstruktiven Dialog über die Auswirkungen der zunehmenden Globalisierung anbieten. Daran beteiligen sollen sich Vertreter aus der Zivilgesellschaft, der Politik, der Wirtschaft und der Wissenschaft. Die Stiftung kann Projekte zu globalen Themen mitfinanzieren, die von nationalen und internationalen NGOs (Non-Government Organisations) und Persönlichkeiten eingereicht werden.

Sponsoring, Gönnerbeiträge und öffentliche Gelder

Das Stiftungskapital von "In the Spirit of Davos" in der Höhe von 300 000 Franken, das von den drei Trägern Bund, Kanton Graubünden und Landschaft Davos Gemeinde einbezahlt wurde, soll durch Sponsoring- und Gönnerbeiträge sowie weiteren Mitteln der öffentlichen Hand ergänzt werden.

In den nächsten Wochen soll eine geeignete Person für die Geschäftsführung der Stiftung gefunden werden. Im Weiteren plant der sechsköpfige Stiftungsrat, bestehend aus den beiden Botschaftern Jörg Al. Reding, Staatssekretariat für Wirtschaft (seco), und Peter Maurer, Eidg. Departemet für auswärtige Angelegenheiten (EDA/Abteilung Menschenrechts- und humanitäre Politik), den Vertretern des Kantons Graubünden, Regierungsrat Klaus Huber und Grossrat Johannes Pfenninger, sowie den beiden Vertretern der Landschaft Davos Gemeinde, Landrätin Maria von Ballmoos und Landrat Thomas Spielmann, einen Beirat für "In the Spirit of Davos" zu ernennen, welcher die Arbeit der Stiftung unterstützen soll.

Gremium: Departement des Innern und der Volkswirtschaft

Quelle: dt Departement des Innern und der Volkswirtschaft

Data: 17.05.2002

Fundaziun "In the Spirit of Davos" è vegnida fundada oz

"In the Spirit of Davos" è vegnida fundada oz. La fundaziun che vegn purtada da la confederaziun, dal chantun Grischun e dal circul e da la vischnanca da Tavau ha in chapital da fundaziun da 300'000 francs e vul promover il dialog avert davart las tematicas globalas.

La fundaziun "In the Spirit of Davos" ch'è vegnida creada da Claudio Lardi, president da la regenza, Hans Peter Michel, administratur dal circul da Tavau e da David Syz, secretari da stadi per economia (seco) en la chasa-cumin da Tavau vul porscher ina plattafurma per in dialog avert e constructiv davart las consequenzas da la globalisaziun creschenta. Sa participar a quest dialog duain represchentants da la societad civila, da la politica, da l'economia e da la scienza. La fundaziun po confinanziar projects en connex cun tematicas globalas che vegnan inoltradas d'organisaziuns na-guvernamentalas (NGO) e da persunalitads.

Sponsoring, contribuziuns da fautur e daners publics

Il chapital da fundaziun da "In the Spirit of Davos" en l'autezza da 300'000 francs ch'è vegnì pajà dals trais purtaders confederaziun, chantun Grischun e dal circul e da la vischnanca da Tavau duai vegnir cumplettà cun contribuziuns da sponsoring e da fautur sco er cun ulteriurs meds dal maun public.

Durant las proximas emnas duai vegnir chattada ina persuna adattada per la direcziun da la fundaziun. Plinavant planisescha il cussegl da fundaziun che consista dals dus ambassadurs Jörg Al. Reding, secretariat da stadi da l'economia (seco) e Peter Maurer dal departament federal dals affars exteriurs (DFAE, partiziun dals dretgs umans e da la politica umanitara), dals represchentants dal chantun Grischun, cusseglier guvernativ Klaus Huber e deputà Johannes Pfenninger sco er dals dus commembers dal cussegl cirquital dal circul e da la vischnanca da Tavau Maria von Ballmoos e Thomas Spielmann, d'instituir in cussegl consultativ per "In the Spirit of Davos" che duai sustegnair la lavur da la fundaziun.

Gremi: departament da l'intern e da l'economia publica

Funtauna: rg departament da l'intern e da l'economia publica

Data: 17.05.2002